b'\n_START_ARTICLE_\nWynne Godley\n_START_PARAGRAPH_\nWynne Godley (1926\xc2\xa0m. rugs\xc4\x97jo 2 d.\xc2\xa0\xe2\x80\x93 2010\xc2\xa0m. gegu\xc5\xbe\xc4\x97s 13 d.) \xe2\x80\x93\xc2\xa0brit\xc5\xb3 ekonomistas, \xc5\xbeinomas d\xc4\x97l Jungtin\xc4\x97s Karalyst\xc4\x97s vyriausyb\xc4\x97s kritikos ir savo pesimizmo Jungtin\xc4\x97s Karalyst\xc4\x97s ekonomikos at\xc5\xbevilgiu.\n_START_SECTION_\nBiografija\n_START_PARAGRAPH_\nGim\xc4\x97 Londone, lank\xc4\x97 Ragbio mokykl\xc4\x85, v\xc4\x97liau studijavo politikos mokslus, filosofij\xc4\x85 ir ekonomik\xc4\x85 New College kolegijoje Oksforde, kur vieni svarbiausi\xc5\xb3 jo mokytoj\xc5\xb3 buvo Isaiah Berlin ir Philip Andrews, vienas pagrindini\xc5\xb3 Oksfordo ekonomini\xc5\xb3 tyrim\xc5\xb3 grup\xc4\x97s ekonomist\xc5\xb3. Godley \xc4\xafgijo profesionalaus muzikanto i\xc5\xa1silavinim\xc4\x85, trejus metus studijavo Pary\xc5\xbeiaus Konservatorijoje ir tapo BBC Welsh Orchestra pagrindiniu obojininku. Vie\xc5\xa1i pasirodymai blogai veik\xc4\x97 jo nervus, d\xc4\x97l ko jis atsisak\xc4\x97 muziko karjeros, nors ir toliau dom\xc4\x97josi muzika ir buvo Karali\xc5\xa1kosios operos direktoriumi nuo 1976 iki 1987\xc2\xa0m. 1955\xc2\xa0m. jis ved\xc4\x97 skulptoriaus Jacob Epstein dukter\xc4\xaf Kitty Epstein._NEWLINE_Po muziko karjeros pabaigos dirbo ekonomistu Metal Box kompanijoje, o nuo 1956 iki 1970\xc2\xa0m. dirbo I\xc5\xbede su makroekonomin\xc4\x97s politikos ir trumpalaik\xc4\x97s prognoz\xc4\x97s klausimais, susiejant ekonominisu ir politinius klausimus, \xc4\xafskaitant 1967\xc2\xa0m. svaro devalvacij\xc4\x85. Dirbdamas I\xc5\xbede susipa\xc5\xbeino su Nicholas Kaldor, kuris j\xc4\xaf \xc4\xaftikino prad\xc4\x97ti dirbti Kembrid\xc5\xbeo universitete King\xe2\x80\x99s college kolegijoje taikomosios ekonomikos departamento direktoriumi, nors karts nuo karto jis dirbo ir kaip vyriausyb\xc4\x97s patar\xc4\x97jas ekonomikos klausimais. Jis numat\xc4\x97, kad 1973-4\xc2\xa0m. ekonominis bumas pasibaigs ir kad bedarbi\xc5\xb3 skai\xc4\x8dius devintojo de\xc5\xa1imtme\xc4\x8dio pabaigoje i\xc5\xa1augs iki 3 mln._NEWLINE_Vyriausias i\xc5\xbedo ekonomikos patar\xc4\x97jas\xc2\xa0Dave Ramsden\xc2\xa0pripa\xc5\xbeino Godley nuopelnus I\xc5\xbedo ekonomin\xc4\x97s politikos id\xc4\x97joms: \xe2\x80\x9eXXI a. pirmajame de\xc5\xa1imtmetyje, kurio did\xc5\xbeioji dalis sutapo su akivaizd\xc5\xbeiu ir pla\xc4\x8diai tyrin\xc4\x97jamu ekonominiu stabilumu, i\xc5\xa1siskiria jo savita analiz\xc4\x97 ir jo art\xc4\x97jan\xc4\x8dios finansin\xc4\x97s ir ekonomin\xc4\x97s kriz\xc4\x97s bei potenciali\xc5\xb3 inovatyvi\xc5\xb3 politikos priemoni\xc5\xb3 numatymas\xe2\x80\x9c. 1992\xc2\xa0m. jis \xc4\xafsp\xc4\x97jo, kad be bendros fiskalin\xc4\x97s politikos, kuri pakeist\xc5\xb3 valiut\xc5\xb3 vert\xc4\x97s svyravimus, Europos monetarin\xc4\x97 s\xc4\x85junga susidurs su problemomis._NEWLINE_1998\xc2\xa0m. Godley buvo vienas pirm\xc5\xb3j\xc5\xb3, kurie \xc4\xafsp\xc4\x97jo, kad augantis disbalansas pasaulio ekonomikoje, kur\xc4\xaf skatino auganti JAV privataus sektoriaus skola, ir netvarus.\n_START_SECTION_\nNuopelnai ekonomikos mokslo srityje\n_START_PARAGRAPH_\nEkonomistas Martin Wolf\xc2\xa0pripa\xc5\xbeino\xc2\xa0Godley \xe2\x80\x9efinans\xc5\xb3 sektori\xc5\xb3 balans\xc5\xb3\xe2\x80\x9c analitin\xc4\x99 sistem\xc4\x85,\xc2\xa02012\xc2\xa0m.\xc2\xa0Did\xc5\xbeiosios Recesijos\xc2\xa0analiz\xc4\x97je. M.\xc2\xa0Wolf paai\xc5\xa1kino: "Pagrindin\xc4\x97 id\xc4\x97ja yra ta, kad, kadangi bendrai imant pajamos turi b\xc5\xabti lygios i\xc5\xa1laidoms ekonomikoje (kas tolygu teiginiu, kad taupymas turi b\xc5\xabti lygus investicijoms), suminiai skirtumai tarp pajam\xc5\xb3 ir i\xc5\xa1laid\xc5\xb3, kiekviename ekonomikos sektoriuje taip pat turi b\xc5\xabti lyg\xc5\xabs nuliui. \xc5\xa0ie skirtumai taip pat gali b\xc5\xabti pavadinti kaip \xe2\x80\x9efinansiniais balansais\xe2\x80\x9c. Taigi, jei sektoriaus i\xc5\xa1laidos yra ma\xc5\xbeesn\xc4\x97s negu jo pajamos, tas sektorius privalo kaupti (gryn\xc4\x85) finansin\xc4\xaf \xc4\xafsipareigojim\xc4\x85 i\xc5\xa1 kit\xc5\xb3 sektori\xc5\xb3. Esminis punktas yra tas, kadangi sektoriniai balansai turi b\xc5\xabti lyg\xc5\xabs nuliui, tai jei did\xc4\x97ja vieno sektoriaus deficitas, kit\xc5\xb3 sektori\xc5\xb3 balansai turi atitinkamai keistis kad i\xc5\xa1likt\xc5\xb3 sektorinis balansas.\xc2\xa0Tai rei\xc5\xa1kia, kad, jei did\xc4\x97ja fiskalinis deficitas, bendri kit\xc5\xb3 ekonomikos sektori\xc5\xb3 pertekliai turi padid\xc4\x97ti tiksliai fiskalin\xc4\xaf deficit\xc4\x85 kompensuojan\xc4\x8diu dyd\xc5\xbeiu. " M. Wolf\xc2\xa0paai\xc5\xa1kino, kad \xc5\xbeymiai padid\xc4\x97j\xc4\x99s privataus sektoriaus finansinis balansas nul\xc4\x97m\xc4\x97 did\xc5\xbeiul\xc4\xaf vald\xc5\xbeios sektoriaus deficito padid\xc4\x97jim\xc4\x85._NEWLINE_Dirk Bezemer teig\xc4\x97, kad Godley i\xc5\xa1siskyr\xc4\x97 tuo, kad buvo vienas i\xc5\xa1 nedaugelio ekonomist\xc5\xb3 i\xc5\xa1prognozavusi\xc5\xb3 2008 met\xc5\xb3 did\xc5\xbeiosios recesijos pob\xc5\xabd\xc4\xaf gerokai iki jai prasidedant. Savo prognoz\xc4\x99 jis pagrind\xc4\x97 formaliu ekonominiu modeliu.'